wabo iq'inga eli nje ngeli “umhlobo wetu ofundileyo” (“learned friend,”) asinika Iona. Izizatu zetu zifupi, zimhlope kanjalo. Asazi nokuba abantu ba kowetu baka bayi qiqisisa na lento, esiyifumana futi pakati kwetu—Saba ngama gqoboka nje kuko “ icesine ” elasi ngenayo loku tanda ukuboleka, zesiti siboleka nje sibe sibutuntu ukubuyisela. Eyona ndoda kutiwa ityebile kuti, yeyona izele ngamatyala oku boleka, emaseleke siti, yeyona izizilizayo uku hlaula. Kanti emaqabeni izinto zimi ngolunye uhlobo. Itiwanina ukucazwa into esukuba inje? Kantike abantu abangenza intwaki ukuboleka ngaba kutiwa bacubekile, sibonisayo ukuba ngania tshitshi xa sekutiwa maba hlaule. Kubonakale ke ukuba imali ebolekwa bona ifana neponti ate umntu wazitabata waziposa elwandle ukulahlwa kwayo. Ukuba beku ngati umboleki amelwe ngamadoda niabini matatu aziwayo ngengxowa zawo, ekoti xa angena kuhlaula ayihlaule beku ngako intwana yo tutuzelo. Lomadoda kowawo (siteta apo kuqelwe ukubolekwa imali), kutiwa zi *securities.* Zobakona ke ezi *securities?* Etiye into kufuneka amadoda atile awoti ayilaule imali, abe nomntu owoti ayikupe e Bankeni xa ifunekayo ovela pina lamadoda?

Kokwetu ukucinga into ebi funeka yintlanganiso yoku nqanda abantu aba mnyama ukuba banga zinikeli eku bolekeni; bazimele ngoku bila kwabo, kuba akunyali ukuti umboleki uve sele “ betelwa iutsimbi ” etengiswa kuba engena kuwahlaula amatyala ake. Mati ke amadoda anga putuzeli, mayi xoxe lento ngoku poldeyo kuba yingxoxo ebanzi. Ingeti ke ingxoxo ebandakanya nemali kuyo ingenwe *hals over hop.* Alika fiki ixesha lokuba singene kwezi ngxoxo zoku misa intlanganiso zoku boleka imali. Naku ma Ngesi zinoku rauelwa kakulu. Kutiwa zi *Companies;* bauinzi aba kohliswa zizo.

IMPAWANA.

Ike yati ingwevukazi iyala umtinjana xa ufuna indoda elungileyo wakugqalisisa indoda enoknyilinda ngomonde “ikoso” selidlulile ixesha. Sikolwa ingwevu zingati xa ziyala umlisela, xa ufuna umfazi tabata owohlala ekulungisa ukutya ngexesha.

Ama soka asa “dumb’ intloko” maze ake abaneke oku sikuva kuvela e Diamond. “Kwi Ofisi ye Jaji e Kimberley ngomhla wokuqala ka December u Miss Mary Jane Adams kutiwe makafumane £1000 (iwaka leponti) ku Mr. Joseph James Murtagh, ngokuti apule idinga lokuba uya kumtshata.

Upumile u Hon. J. H. Hofmeyr ekubeni lilungu le Rulumente ka Mr. Scanlen. Into enkulu kokwetu ukubona yeyokuba eyi *Editor* yepepa e Kapa, engena kuyi hambisa yomibini lomisebenzi ze anga xakanisi bani. Abanye baxela intwana ntwana ngoku puma kwake. Ipepa lake liti akasa kuba nabutshaba nama lungu e Rulumente ka Mr. Scanlen.

Njengoko bobona abalesi betu kwi bala lezaziso, Intlanganiso yo Titshala yoba se Mgqakwebe kwa Mdingi nge 11 ka January lo. Nakuba singeba profeti, ngesikubonayo sinokuti yoba yenkulu kuzo ezintlanganiso eyaka yako. Ngumnyaka kanjako esikolwa ukuba kuya kunyulwa u Mongameli, no Mncedisi wake no Mpati Micimbi, kuba ixesha leminyaka emitatu abanyulelwe Iona abapati bezindawo lipela ngalo nyaka. Abebezi bambile ngale minyaka mitatu ipelayo ibi:—*President,* Jesse Shaw, Esq., Fort Beaufort; *Vice President,* Mr. John Tengo-Jabavu, Lovedale; *Secretary and Treasurer,* Mr. John Wm. Gawler, St. Matthews. Ingxelo yengxoxo zentlanganiso yofumana indawo enkulu kwi pepa lika February.

Ngakwi cala lonqulo ngati tina ma Kristu sisa kutshwa ngama Slamse. Nendawo esikutshwa kuyo luhanahaniso. Lenjenje inene lase Katala, esingasa kulixela igama lalo, xa li balela komnye waba fundisi ekaya apa ngendawo ela kohli­swa ngayo:—

Ndiva ubuhlungu bentliziyo obukulu ngaba bantu (amagqoboka ;) aku nakubatemba. Ndifumana ukuba um Xosa obomvu unokumtemba kunabo bati bakoliwe. Nakuma Qeya yinto enye, iyi ndawo enkulu abafanelwe kuyi kangela aba fundisi—ukunga nyaniseki kwama Krestu antsundu. Nakuba nditeta oku ngemi daka naba mhlope bakwanjalo, kanti ke bona bane mfuyo, into aba ngenayo aba mnyama. Lendoda nditeta ngayo indidanise kakulu; ndayamkela kakuhle, ndayi vumela ukuba ishumayele kuma Xosa am, nantsi ihambisa ngohlobo olubi kangaka.”

Itsho ke lo ncwadi; siba cela abantu bakowetu abati baya kolwa ukuba bangalu ngcolisi ubizo Iwabo njengale ndodana. Nangentlaalo ye *Sigidimi* ukuba nati besitanda besingabalisa ibali eloyikeka mhlayimbi ngapezulu kweli.

Isilumko sase America u Professor Grimmer, uke wati umhlaba wogwetywa ngomhla we 12 ka November lo udluleyo. Kuti­wa kuko i Bulu ne Bulukazi elati alonwaba yilento. Kubonakele ukuba ngomhla lowo mabayi shiye i “Fama,” bangene edolopini, ze umhla lowo ubafumane bena bantu. Kwahlwa. Pakati kobusuku itsho ngesi rara intokazi ye Bulu, isotuswa yingxolo etile (fan’ ukuba yayiyeyo moyaj ekuvakele nexilongo. Esikalweni sayo iviwe isiti “*Nou is net gedaan met ons”* ngoku kumsha oko kukuti “E, kupelile ke ngati ngoku welekela nala: *de wereld vergaan, hoor! hoor! “*Ilizwe lifikile esipelweni yiva! yiva!” Yeka ukwetuka kwe nkewu. Dladlu! Yaseli zitutuzela ngeli: “*Nie, Heve vrouw, dit is gelukkig de post hoorn,” “*Hayi, mfazi oyintandane, ingati mhlaimbi ibe lixilongo le posi.” Kefu: “*Ja zoo is dit, dankie” “*Ewe kunjalo, danke.” Ku dume ukuba nati e Lovedale apa sasiwulindele lomhla. Singati, ngapandle kwamazwi amaninzi, akuko nto injalo. Zaka zako intshumayelo ezimbalwa ngeloxesha pezu kwale ngxoxo; akuko mntu wabe kolwa noko.

Siya kubulela Mr. Robert Plaatjes ngenyaniswana ozitumela *Isigidimi.* Ukuba ubunoku sityela nangama nani okutya kwelo lako, ube ungaba uzenze uncedo kwindimbane ekweli lase “ Kafile ” (njengoko nitshoyo ukusibiza kwelo langa “ Pakati.” Nalu udaba lwase Pearston asitumela lona umhlo­bo wetu:—-“Ngobusuku be 2 kuyo lenyanga, amanene atile antsundu, noko engawe lwimi ezahlukileyo, avana, avumelana ngeqinga lokuqekeza isitora sika Mr. McNamara walapa e Pearston. Okunene apumelela ngokutwala i cases ezimbini enye iyeye French Brandy, neye Lorne Whisky; ingxowa yomgubo ocolekileyo (flour), neye swekile (sugar). Kodwa ngenxa yemikondo, nokunxila, nokufunyanwa kwezo botile ezindlwini zabanye, kubanjwe amadoda amatatu, ngoku alindele umgwebi (Committed for trial).

Ilanga apa libalele kakulu ngoku amanzi ayapela; kwenziwa isebenzi elikulu lokwakiwa kwe dam elikulu pakati emlanjeni loku gcina amanzi.

Kwi Sale, yesi kiti ebiko kuma hashe awaye tengiswa, kubeko inkabi ye £2; kodwa akugcobisi ukuba nditi ubudala bayo bobungasena kuxelwa ngamazinyo ayo.

I GRAMMAR YESI XOSA.

KA REV. E. J. BARRETT.

AMAZWI ABEKISWA KWABO ABAYA KUYIFUNDA LENCWADI.

Imbangeli yokuba ndifuna ukuyi bala lencwadi, ndenziwa zindawo ezimbini endizibonayo ezingati ziyonakalisa.

1. Ndibona ngati abanye abantu basezi kolweni abasayi lungisi inteto ukuyiteta ngokucacileyo.
2. Ndibone kanjalo xeshikweni umntwana wabantsundu efikile exabisweni lokuba afundiswe i Grammar zama Nge­si, isuke ifike imxake kube kanye, imnqabele ukuba ayi qonde, ngenxa yokuba kungeko ncwadi ayiqelileyo yesi Xosa.

Okunye kuyabcnakala ukuba kwoya kusonakala ngokwonakala, ishiywe inteto eyona iyintloko yasema Xoseni xa kungayi kubako grammar yayo.

Ziko ke i grammar zesi Xosa, koko zabala ngokwama Ngesi. Mna ndandilinga ukufunda kweka Rev. W. B. Boyce, ilungiswe ngokunye ngu Rev. W. J. Davis, onoku qonda inteto yama Ngesi angafunda kuleyo nakweka Rev. W. Appleyard. Ndise netemba lokuba umhlaumbi kwoda kuvele umntu ontsundu oya kungena kulo msebenzi abale ngokwake incwadi yobuciko bamazwi akowabo eyona iya kulunga incede kakulu kunento engabalwa siti ma Ngesi.

Beke ndafuna-funa kakulu entliziyweni yam ukuba ndingawafumana na amazwi ngesi Xosa awokuxela intlobo ntlobo zamazwi njengokwase grammareni yama Ngesi, yandinqabela kanye londawo, kwabonakala ukuba mandifake lawo magama kubizwa ngawo ngesi Ngesi, boda bawaqele abantwana, kuze kona kube lula kubo besa kugqitiselwa kweyesi Ngesi i grammar, babe sebe namazwi abawafundileyo kwanga pambili.

I Grammar yama Xosa, oko kukuti yincwadi ecaza inte­to yama Xosa, isahlula amazwi ngentlobo zawo.